ઉત્તર કોરિયાના હાઈડ્રોજન બોમ્બ પરીક્ષણ પર સંયુક્ત રાષ્ટ્ર સંઘની એક ઈમર્જન્સી બેઠક બોલાવવામાં આવી હતી અને હવે અમેરિકા પણ ઉત્તર કોરિયા વિરુદ્ધ આર યા પાર લડી લેવાના મૂડમાં છે. નિકી હેલીએ સંયુક્ત રાષ્ટ્ર સંઘમાં જણાવ્યું છે કે હું સુરક્ષા પરિષદના સભ્યોને કહેવા માગું છું કે હવે બહુ થયું. તેમણે એવું પણ જણાવ્યું છે કે કિમ જોંગનું પગલું સ્વબચાવમાં નથી. ઉત્તર કોરિયા અણુશક્તિને માન્યતા ઈચ્છે છે અને યુદ્ધ છેડવાની માગણી કરી રહ્યું છે. સંયુક્ત રાષ્ટ્ર સંઘમાં અમેરિકન રાજદૂત નિકી હેલીએ ટ્વિટર પર આ ઈમર્જન્સી બેઠકની જાણકારી આપી છે.